DOMES ĀRKĀRTAS SĒDES PROTOKOLA PIELIKUMS

Olainē

2022.gada 3.martā Nr.3

1.p.

**Par parakstu vākšanas vietu noteikšanu**

*Tiek dots vārds: Līgai Gulbei*

 Olaines novada pašvaldībā 2022.gada 23.februārī saņemts Centrālās vēlēšanu komisijas 2022.gada 22.februāra raksts Nr.02-01.7/28e, pielikumā Vēlēšanu komisijas 2022.gada 22.februāra rīkojums Nr.6 “Par parakstu vākšanas vietu un darba laika noteikšanu” (reģ.Nr.ONP/14.1/22/1958-SD), kurā Centrālā vēlēšanu komisija uzdod līdz 2022.gada 4.martam novadu domēm noteikt parakstu vākšanas vietas.

Ņemot vērā iepriekš minēto un, lai nodrošinātu parakstu vākšanu tautas nobalsošanas ierosināšanai par apturētā likuma “Grozījumi Likumā par ostām” atcelšanu, pamatojoties uz likuma “Par pašvaldībām” 21.panta pirmās daļas 25.punktu, “Par tautas nobalsošanu, likuma ierosināšanu un Eiropas pilsoņu iniciatīvu” 22. pantu, Centrālās vēlēšanu komisijas 2022.gada 22.februāra rīkojumu Nr.6 “Par parakstu vākšanu vietu un darba laiku noteikšanu”, atklāti balsojot ar 10 balsīm par – L.Gulbe, A.Čmiļs, I.Purviņa, A.Znotiņš, I.Brence, J.Precinieks, D.Ļebedevs, O.Novodvorskis, A.Geržatovičs, N.Miļkevičs, pret nav, atturas nav, **dome nolemj:**

Noteikt parakstu vākšanas vietas Olaines novadā:

* 1. Olaines Kultūras namā, Zeiferta ielā 11, Olainē;
	2. Jaunolaines Kultūras namā, Meža ielā 2, Jaunolainē.

Sēdes vadītāja L.Gulbe